पाएं अपने शहर की ताज़ा ख़बरें और फ्री ई-पेपरडाउनलोड करें
उपखंड क्षेत्र के ग्रामीण इलाकों में जन अनुशासन पखवाड़े के नियमों की खुलेआम धज्जियां उड़ती नजर आ रही है। एक तरफ राज्य सरकार ने कोरोना की चेन तोड़ने को लेकर राज्य में जन अनुशासन पखवाड़ा लगाया ताकि कोरोना की चेन को तोड़ा जा सके। लेकिन ग्रामीण क्षेत्रों में लापरवाही की वजह से संक्रमण लगातार बढ़ता जा रहा है। लोग लापरवाही बरत रहे है और कुछ लोग इसका फायदा उठा रहे है।
रामसर क्षेत्र की ग्रामीण इलाकों की सड़कों पर इन दिनों ओवरलोड बसों का संचालन हो रहा है ना ही बस चालक के मास्क लगाया हुआ नजर आ रहा है और न ही बस में बैठे यात्रियों के मास्क व सोशल डिस्टेंस नजर आ रही है। क्षमता से दुगुनी सवारियां भरकर परिवहन किया जा रहा है। राज्य सरकार की ओर से जारी गाइडलाइन की खुलेआम ग्रामीण इलाकों की सड़कों पर धज्जियां उड़ती नजर आ रही है।
रामसर क्षेत्र के ग्रामीण इलाकों को जोड़ने वाली मुख्य सड़क मार्ग पर इन दिनों सरकारी गाइडलाइन की खुलेआम धज्जियां उड़ती नजर आ रही है तो दूसरी ओर बस चालकों पर प्रशासन का डर व भय नजर नहीं आ रहा है। ओवरलोड बसों में यात्रियों को बैठाकर यात्रा करवाई जा रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn